***Výbor***

 ***Národnej rady Slovenskej republiky***

***pre verejnú správu a regionálny rozvoj***

 57. schôdza výboru

 Číslo: CRD-439/2015

**232**

**U z n e s e n i e**

**Výboru Národnej rady Slovenskej republiky**

**pre verejnú správu a regionálny rozvoj**

**z 23. apríla 2015**

k vládnemu návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony (tlač 1428)

**Výbor Národnej rady Slovenskej republiky**

**pre verejnú správu a regionálny rozvoj**

**p r e r o k o v a l**

vládny návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony (tlač 1428);

 **A. s ú h l a s í**

 s vládnym návrhom zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony (tlač 1428);

 **B. o d p o r ú č a**

 **Národnej rade Slovenskej republiky**

 vládny návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony (tlač 1428) **schváliť** s  pripomienkami, ktoré sú uvedené v prílohe tohto uznesenia;

**C. u k l a d á**

 **predsedovi výboru**

 predložiť stanovisko výboru k uvedenému návrhu zákona predsedovi Výboru Národnej rady Slovenskej republiky pre financie a rozpočet.

 **Igor C H O M A, v.r.**

 predseda výboru

**Dušan B U B L A V Ý, v.r.**

 overovateľ výboru

 príloha k uzn. č. 232 – tlač 1428

Pozmeňujúce a doplňujúce návrhy

k vládnemu návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony (tlač 1428)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**K čl. I 5. bodu (§ 9 ods. 2 písm. c))**

V čl. I 5. bode § 9 ods. 2 písm. c) sa slovo „slovo“ nahrádza slovom „slová“.

Ide o legislatívno-technickú pripomienku.

**K čl. I 14. bodu (§ 20 ods. 12)**

V čl. I 14. bode § 20 ods. 12 sa slová „jasné a odôvodnené vysvetlenie dôvodov“ nahrádzajú slovom „dôvody“.

Ide o precizovanie navrhovaného textu obdobne ako je navrhované v bode 14. návrhu zákona (§ 20 ods. 14).

**K čl. I 14. bodu (§ 20 ods. 12)**

V čl. I 14. bode § 20 ods. 12 sa slová „tak nekonal“ sa nahrádzajú slovami „tieto informácie nezverejnil“.

Ide o významové precizovanie navrhovaného textu vzhľadom na potrebu presného a jasného vyjadrenia dôvodov, pre ktoré nie sú informácie podľa § 20 ods. 9 zverejnené vo výročnej správe, obdobne ako je navrhované v bode 14. návrhu zákona (§ 20 ods. 14).

**K čl. I 15. bodu (poznámka k odkazu 28d)**

V čl. I 15. bode v poznámke pod čiarou k odkazu 28d sa slová „Európskeho parlamentu a Rady“ nahrádzajú slovami „Európskeho parlamentu a Rady (ES)“.

Ide o legislatívno-technickú úpravu súvisiacu so zaužívaným spôsobom uvádzania aktov Európskej únie v poznámkach pod čiarou.

**K čl. I 26. bodu (§ 22a ods. 5)**

V čl. I 26. bode v § 22a ods. 5 v štvrtom riadku sa za slová „konsolidovanej účtovnej závierky“ vkladajú slová „ústrednej správy“ a v šiestom riadku sa za slová „konsolidovanú účtovnú závierku“ vkladajú slová „ústrednej správy“.

Ide o precizovanie navrhovaného znenia § 22a ods. 5 rešpektujúc definované pojmy platného aj navrhovaného znenia zákona.

**K čl. I 41. bodu (§ 39l ods. 2)**

V čl. I 41. bode § 39l ods. 2 sa za slovo „začaté“ vkladajú slová „a právoplatne neukončené“.

Ide o legislatívno-technickú pripomienku v súlade so zaužívanou legislatívnou praxou.